Larvene ser ut til å leve av sopp, og har blitt funnet i store mengder på fruktlegemer av sopper som vokser på død ved. Kjønnene møtes på soppene, og gjennomgår en langvarig "parringsdans" der hannen vifter med vingene. Selve paringen er også ganske langvarig, en halv time eller mer. Eggene er uvanlig store, ca. 0,5 mm lange for fluer med en kroppslengde på et par mm. Noen arter ser også ut til å ha larver under bark eller på planter. Voksne fluer av noen arter besøker blomster.